EUROOPAN YHTEISÖJEN KOMISSIO 
Bryssel, 15.07.1997 
KOM(97)394 lopull. 
KOMISSION TIEDONANTO 
NEUVOSTOLLE JA EUROOPAN PARLAMENTILLE 
suhteiden kehittämisestä edelleen Turkin kanssa 

KOMISSION TIEDONANTO 
NEUVOSTOLLE JA EUROOPAN PARI.AMKNTir T K 
suhteiden kehittämisestä edelleen Turkin kanssa 
Johdanto 
1. EU:n ja Turkin assosiaationeuvosto teki 6 päivänä maaliskuuta 1995 päätöksen 
tulliliiton viimeisen vaiheen täytäntöönpanosta ja hyväksyi päätöslauselman EU:n 
ja Turkin yhteistyön kehittämisestä eri aloilla. EU päätti samaan aikaan myös, että 
liittymisneuvottelut Kyproksen kanssa aloitetaan kuuden kuukauden kuluttua 
hallitusten välisen konferenssin päättymisestä ottaen huomioon konferenssin 
tulokset. 
Neuvosto pyysi 24 päivänä maaliskuuta 1997 Apeldoornissa pitämänsä 
epävirallisen kokouksen yhteydessä komissiota laatimaan tiedonannon EU:n ja 
Turkin välisten suhteiden tulevasta kehityksestä 31 päivänä joulukuuta 1995 
voimaan tulleen tulliliiton taustaa vasten. Tämä tiedonanto on vastaus kyseiseen 
pyyntöön. Se ilmentää assosiaationeuvoston 29 päivänä huhtikuuta 1997 
hyväksymää kantaa, jolla vahvistettiin uudelleen Turkin kelpoisuus EU:n 
jäseneksi sekä se, että Turkkia arvioidaan samojen objektiivisten normien ja 
perusteiden mukaan kuin muitakin hakijoita. 
2. Turkin suhteissa viime aikoina tapahtunutta poliittista ja taloudellista kehitystä 
tarkastellaan Agenda 2000 -kertomuksen 2 luvussa. Tässä tiedonannossa 
keskitytään ehdotuksiin, jotka koskevat EU:n ja Turkin välisten suhteiden 
kehittämistä tulliliittoa pidemmälle. Tulliliitto oli huomattava edistysaskel EU:n 
ja Turkin suhteissa, ja se toimii tyydyttävästi. Se muodostaa vankan perustan 
suhteiden kehittämiselle edelleen. 
Tie eteenpäin 
3. Kun otetaan huomioon Turkin asema EU.n jäseneksi kelpoisena maana, minkä 
unioni vahvisti 29 päivänä huhtikuuta 1997 pidetyssä assosiaationeuvoston 
kokouksessa, sekä EU:n läheisenä kumppanina tulliliiton kautta ja aktiivisena 
jäsenenä Euro—Välimeri-kumppanuudessa, EU:n olisi tuettava edelleen Turkin 
ongelmien ratkaisuun ja unioniin yhdentymiseen liittyviä ponnisteluja. 
Assosiaatiosopimus ja tulliliitto muodostavat perustan yhä tiiviimmille 
poliittisille ja taloudellisille suhteille. Tämän kehityksen yhteydessä EU pitää 
erityisen tärkeänä Turkin edistymistä kansanvaltaistumiseen ja ihmisoikeuksien 
suojeluun liittyvissä pyrkimyksissä, Kreikan ja Turkin hyvien naapuruussuhteiden 
vakiintumista, kansainvälisen oikeuden periaatteiden noudattamista sekä 
oikeudenmukaisen ja kestävän ratkaisun saavuttamista Kyproksella. 
4. Tätä taustaa vasten komissio uskoo, että EU:n olisi noudatettava laaja-alaista 
politiikkaa EU:n ja Turkin suhteiden lujittamiseksi. Tähän asiakirjaan sisältyy 
-/-
useita ehdotuksia, joiden tarkoituksena on edistää näitä suhteita. Useat niistä 
edellyttävät yhteisön talousarviosta tulevaa rahoitusta ainakin alkuvaiheessa. Ellei 
rahoitusta ole käytettävissä, useimpia näistä ehdotuksista ei voida toteuttaa. 
Komissio katsoo, että tulliliiton yhteyteen suunniteltu erityinen rahoitusta 
koskeva asetus olisi annettava pikaisesti, jotta Turkin teollisuus voi mukautua 
tulliliiton luomaan uuteen kilpailutilanteeseen, maa voi parantaa 
infrastruktuuriyhteyksiään unioniin ja kaventaa eroa maan talouden ja yhteisön 
talouden välillä. Komissio toteaa myös, että Euro—Välimeri-
kumppanuussopimuksen MEDA-ohjelma on käytettävissä rahoitusyhteistyöhön 
Turkin kanssa, ja luottaa siihen, että tämän välineen täysimääräisen käytön 
edellytykset vahvistetaan. 
5. Nämä erityiset ehdotukset koskevat seuraavia aloja: 
- tulliliiton lujittaminen 
- palvelut 
- televiestintä ja tietoyhteiskunta 
- maatalous 
- ihmisoikeudet j a humanitaariset asiat 
- kansantaloudellisen vuoropuhelun aloittaminen uudelleen 
- teollisuuden alan yhteistyö ja sijoitukset 
- yhteistyö ympäristön alalla 
- yhteistyö kuluttajapolitiikassa 
- alueellinen yhteistyö j a raj a-alueyhteistyö 
- osallistuminen yhteisön ohjelmiin 
yhteistyö oikeus- ja sisäasioissa. 
Tulliliittoa voitaisiin lujittaa ottamalla käyttöön ohjelma, jolla tuettaisiin 
teollisuutta koskevan lainsäädännön (standardit, vaatimustenmukaisuuden 
arviointi ja laatupolitiikka, kilpailu) yhdenmukaistamista, julkisia hankintoja 
koskevien neuvottelujen aloittamista, tulli- ja kauppapolitiikkojen täydellisen 
yhdenmukaistamisen nopeuttamista ja neuvottelujen lisäämistä Turkin kanssa 
tulliliittoon suoraan liittyvillä aloilla. Tätä olisi tuettava merkittävällä teknisellä 
avulla ja rahoitusavulla Turkin teollisuuden kilpailukyvyn parantamiseksi, jotta 
Turkki voisi integroitua täydellisesti yhtenäismarkkinoihin tavaroiden vapaan 
liikkuvuuden osalta Tulliliittoa olisi laajennettava niin, että se koskisi palveluja ja 
että jatkettaisiin je toteutettuja toimia maataloustuotteiden vapaan liikkuvuuden 
saavuttamiseksi. 
Lujittamiseen voisi sisältyä seuraavia toimia: 
- tekninen apu ja tiivis hallinnollinen yhteistyö Turkin hallinnollisten 
viranomaisten ja toimielinten (ulkomaankauppaministeriö, tulli-
ministeriö, valtiovarainministeriö, muut ministeriöt) kanssa, jotta 
parannettaisiin valvontaa ja kehitettäisiin rakenteita ja näin 
varmistettaisiin tulliliiton tehokas toiminta, 
- tekninen apu oikeudellisten/taloudellisten rakenteiden uudistamisen 
auttamiseksi, jotta luotaisiin otollisemmat olosuhteet sijoituksille. Tämä 
lisäisi sekä kotimaisia että ulkomaisia sijoituksia, 
- Turkin osallistuminen teollisuustuotteiden alkuperäsääntöjä koskevaan 
yleiseurooppalaiseen järjestelmään, passitusta ja yhtenäistä 
hallinnollista asiakirjaa koskevaan yleissopimukseen, jotta 
varmistettaisiin, että kaikki kauppajärjestelymme vastaavat toisiaan, 
- neuvottelumenettelyjen parantaminen Turkin kanssa aloilla, joilla se 
hyväksyy yhteisön säännöstön (kauppapolitiikka, kauppasopimusten 
neuvottelu, kilpailupolitiikka, henkinen omaisuus, ympäristölainsäädäntö, 
standardit ja teollisuuslainsäädäntö), 
- näitä toimia olisi täydennettävä saattamalla päätökseen Turkin kauppa­
sopimuksia koskevat neuvottelut Keski- ja Itä-Euroopan maiden ja 
Välimeren maiden kanssa. Komission ja jäsenvaltioiden olisi oltava 
valmiit antamaan teknistä ja poliittista tukea tämän menettelyn loppuun­
saattamisen helpottamiseksi. 
Palvelut 
Palvelujen vapauttamisesta syntyisi etuja molemmille osapuolille, ja se toisi 
laajemman osan Turkin yhteiskunnasta mukaan maan nykyaikaistamiseen ja 
tiiviimpien siteiden kehittämiseen EU:n kanssa. 
Palvelujen kauppaa koskevan GATS-yleissopimuksen V artiklassa sallitaan 
etuuskohteluun oikeuttavat sopimukset palvelujen kahdenvälisestä 
vapauttamisesta WTO:n kahden jäsenvaltion välillä edellyttäen, että 
vapauttaminen koskee lähes kaikkia aloja ja kattaa palvelujen kaupan kaikki 
näkökohdat. Kun otetaan huomioon maiden lähtökohdat, palvelujen 
vapauttaminen vaatisi Turkilta suurempia ponnisteluja kuin unionilta, mutta se 
edistäisi merkittävästi talouden uudistamista ja nykyaikaistamista edelleen. 
Tarvitaan huolellista analyysia niiden erityisten lisäetujen yksilöimiseksi, joita 
palvelujen edelleen vapauttaminen voi tuoda, sekä G ATS-sopimuksen 
täysimääräisen noudattamisen varmistamiseksi. 
Ehdotetaan neuvottelujen aloittamista palvelujen asteittaiseksi 
vapauttamiseksi EU:nja Turkin välillä. 
Televiestintä ja tietoyhteiskunta 
10. Turkki nykyaikaistaa parhaillaan edistyneitä viestintä- ja tietojärjestelmiä. Lisää 
lainsäädäntöä tarvitaan Turkin televiestinnän alaan liittyvien GATT-sitoumusten 
noudattamiseksi. 
- EU voisi auttaa EU:n lainsäädännön kanssa yhdenmukaisen lain­
säädännön valmistelussa. Turkin yhdentymistä tietoyhteiskuntaan olisi 
suosittava ottamalla Turkki mukaan yleiseurooppalaisiin televiestintä­
verkkoihin sekä turkkilaiset tutkijat, laboratoriot, yritykset ja muut elimet 
tietoyhteiskuntaan liittyviin T&K -toimiin. 
Maatalous 
11. EU ja Turkki ovat tulliliittosopimuksensa kautta sitoutuneet siirtymään kohti 
maataloustuotteiden vapaata liikkuvuutta. Turkki on sitoutunut mukauttamaan 
maatalouspolitiikkaansa niin, että se voi toteuttaa tarvittavat yhteisen 
maatalouspolitiikan toimenpiteet maataloustuotteiden vapaan liikkuvuuden 
aikaansaamiseksi. Tässä asiassa ei toistaiseksi ole juurikaan edistytty. 
Kauppasopimus, jossa määrätään vastavuoroisista myönnytyksistä 
maataloustuotteiden osalta, on parafoitu. Maataloustuotteiden kaupan 
vapauttaminen edelleen on taloudelliselta kannalta suotavaa erityisesti, kun 
otetaan huomioon Turkin nopea talouskasvu ja ne edut, joita EU:n tavaroiden 
etuuskohtelusta syntyisi. Molemmat osapuolet tunnustavat, että 
kunnianhimoisessa vapauttamispolitiikassa olisi voitettava suuria vaikeuksia, 
mukaan lukien Turkin ja EU:n maatalousrakenteiden erot. 
12. Tämän tavoitteen saavuttamisen helpottamiseksi ehdotetaan seuraavia toimia: 
- teknisen avun ja rahoitusavun antaminen Turkin maatalouden, joka ei 
pysty hyödyntämään mahdollisuuksiaan täysimääräisesti, rakenne­
uudistuksen auttamiseksi, sekä Turkin auttaminen maatalouspolitiikkansa 
mukauttamisessa edellä esitetyn mukaisesti, 
- Turkin kannustaminen saattamaan yhteisön säännöstö osaksi lain­
säädäntöään niin, että otetaan huomioon Turkin maatalousrakenteiden 
erityispiirteet. Tämän täytäntöönpanon olisi katettava sovitut osat muun 
muassa markkinoiden järjestelypolitiikan, maaseutupolitiikan, teknisten 
standardien, kasvien ja eläinten terveyttä koskevien sääntöjen sekä 
muiden eläinlääketieteellisten kysymysten aloilla, 
neuvottelujen jatkaminen markkinoillepääsyn vastavuoroiseksi 
para itämiseksi edelleen. 
-4-
Ihmisoikeudet ja humanitaariset asiat 
13. Olisi luotava laaja yhteistyö ihmisoikeuksien alalla kansalaisyhteiskunnan ja 
oikeusvaltion kehittämiseksi Turkissa. 
14. Yhteistyötä olisi tehtävä kahdessa muodossa: 
- mahdollisimman laaja yhteistyö eurooppalaisten ja erityisesti 
turkkilaisten valtiosta riippumattomien järjestöjen kanssa, jotka 
työskentelevät parantaakseen ihmisoikeuksia, humanitaarista apua, 
ilmaisuvapautta ja kansalaisyhteiskunnan kehittymistä Turkissa, samoin 
kuin niiden kanssa, jotka raportoivat ihmisoikeustilanteesta, 
- yhteistyö Turkin hallituksen kanssa, jotta tuettaisiin sen toimia asiaa 
koskevien kansainvälisten yleissopimusten noudattamisen 
varmistamiseksi, aiheellisen kansallisen lainsäädännön laatimiseksi ja 
täytäntöönpanemiseksi, sekä viranomaisten (mukaan lukien poliisien) 
kouluttamiseksi aloilla, jotka liittyvät ihmisoikeuksien kunnioittamiseen, 
- EU:n ja Turkin yhteistyötä humanitaarisissa asioissa olisi lisättävä. 
Tässä yhteydessä Turkin viranomaisia olisi kannustettava edelleen 
helpottamaan valtiosta riippumattomien järjestöjen humanitaarisen avun 
toimittamista lähialueille. 
Kansantaloudellisen vuoropuhelun aloittaminen uudelleen 
15. Turkin kanssa kansantaloudellisista kysymyksistä käydyn vuoropuhelun 
aloittaminen uudelleen auttaisi vakaan kansantalouspolitiikan täytäntöönpanoa ja 
rakenneuudistuksia muun muassa sosiaaliturvan, maatalouden, yksityistämisen ja 
uudelleenjärjestelyjen, infrastruktuurin, tietoyhteiskunnan, energian ja 
inhimillisten voimavarojen kehittämisen aloilla. Uudistuksia olisi tuettava 
teknisellä avulla ja rahoitusavulla. 
Teollisuuden alan yhteistyö ja sijoitukset 
16. Parantaakseen talouskasvuaan ja tulotasoaan Turkki pyrkii parantamaan 
kilpailukykyään useilla aloilla. Teollisuuden alan yhteistyön ja sijoitusten 
edistäminen tukee näitä pyrkimyksiä. 
- Ehdotetaan yhteistyön kehittämistä edelleen esimerkiksi tuotteiden laadun 
ja innovaation aloilla, mukaan lukien tietotekniikassa. Lisätoimenpiteitä 
tarvitaan yhtiöiden ja erityisesti pienten ja keskisuurten yritysten 
auttamiseksi etenkin saattamalla käytettävissä olevat tiedon ja yritysten 
yhteistyön välineet niiden ulottuville niin, että ne voivat vastata 
haasteisiin, joita aiheutuu tulliliitosta ja Välimeren ja Mustanmeren 
alueen kehittyvistä kauppasuhteista. Yksityisen sektorin kehittämiseksi 
annettavalla tuella olisi kannustettava kestävää ja tasapainoista 
kehitystä, nykyaikaistamista ja sijoitusten edistämistä. 
6-
17. Edistystä tarvitaan myös ympäristön alalla erityisesti kestävän kehityksen 
saavuttamiseksi ja ympäristöä koskevien näkökohtien huomioon ottamiseksi 
talouden muilla aloilla. 
- Ehdotetaan ympäristöalan yhteistyön lujittamista kestävän talouskasvun 
ja yhteiskunnallisen kehityksen saavuttamista koskevien näkymien 
parantamiseksi ottamalla asianmukaisesti huomioon ympäristön laatu, 
ihmisten terveyden suojeluja luonnonvarojen järkiperäinen käyttö. 
Yhteistyö kuluttajapolitiikassa 
Kuluttajapolitiikka ja kuluttajien terveyden suojelu ovat yhä tärkeämpiä aloja 
EU:n ja Turkin suhteissa erityisesti, koska tulliliitto luo uusia kaupankäynti-
mahdollisuuksia. 
- Ehdotetaan teknisen avun ja rahoitusavun antamista Turkin 
viranomaisille EU:ssa toimivan nopean tietojenvaihtojärjestelmän 
kaltaisen järjestelmän luomiseksi. Turkin järjestelmä voitaisiin sen 
jälkeen liittää EU:n järjestelmään heti, kun neuvosto on tehnyt aiheelliset 
päätökset. 
Alueellinen yhteistyöja raja-alueyhteisjyä 
19. Mustanmeren alueen yhteistyön kehittäminen edelleen edistää alueen vakauttaja 
vaurautta. Samoin kuin muissakin alueellisissa aloitteissa, komissio tukee 
alueellista yhteistyötä ja raja-alueyhteistyötä Mustanmeren alueella aiheellisin 
välinein, joita ovat esimerkiksi alueen yhteistyömaiden tukiohjelmat. 
Osallistuminen yhteisön ohjelmiin 
20. Komissio on esittänyt Turkille osallistumista Leonardo-, Sokrates-, ja Nuorten 
Eurooppa III -ohjelmiin; asia on parhaillaan Euroopan parlamentin ja neuvoston 
käsiteltävänä. Turkkilaiset tutkijat, laboratoriot, yritykset ja muut elimet voivat 
osallistua tutkimuksen ja teknologisen kehittämisen neljännen puiteohjelman 
tutkimushankkeisiin. 
21. Ehdotetaan, että Turkkia pyydetään osallistumaan muihin yhteisön ohjelmiin 
painottaen erityisesti nuorisoa, kulttuuria, koulutusta, tutkimusta, pk-yrityksiä, 
ympäristöä, tullialaa, välillistä verotusta ja Euroopan laajuisten verkkojen 
laajentamista. 
7-
Periaatepäätös Turkin osallistumisesta yhteisön ohjelmiin voitaisiin 
sisällyttää assosiaatiosopimuksen lisäpöytäkirjaan. Osallistumisen ehdot 
neuvoteltaisiin erikseen kunkin ohjelman osalta. Ainakin alkuvuosina osa 
Turkin rahoitusosuudesta voitaisiin kattaa MEDA.n rahoitusavusta tai 
rahoitusapua koskevalla erityisasetuksella, kun se on annettu. 
Yhteistyö oikeus-ja sisäasioissa 
22. Olisi harkittava poliisi- ja tulliyhteistyön kehittämistä huumausaineiden, 
järjestäytyneen rikollisuuden ja rahanpesun torjunnassa samoin kuin esimerkiksi 
maahanmuuttoa koskevissa asioissa sekä oikeudellisessa yhteistyössä siviili- ja 
rikosasioissa. 
- Assosiaationeuvoston vuoden 1995 lokakuussa antamalla 
päätöslauselmalla luotiin institutionaalinen rakenne tällaista yhteistyötä 
varten. Siinä määrättiin säännöllisistä kokouksista K4-tasolla sekä 
Turkin ja EU:n puheenjohtajamaan välillä komission osallistuessa niihin 
täysimääräisesti samoin kuin säännöllisistä ministeritason kokouksista. 
- Neuvosto voisi päättää määrärahojen myöntämisestä toimenpiteisiin 
oikeus- ja sisäasioissa Turkin kanssa tehtävää taloudellista yhteistyötä 
koskevan ohjelman yhteydessä 
Päätelmä 
23. Komissio on sitä mieltä, että assosiaationeuvoston vahvistus sille, että Turkki 
kelpaa EU:n jäseneksi, ja sen lausunto, jonka mukaan Turkkia arvioidaan samojen 
objektiivisten normien ja perusteiden mukaan kuin muitakin hakijoita, ovat 
antaneet uutta pontta EU:n ja Turkin suhteille. 
24. EU:n ja Turkin suhteiden lujittaminen edelleen riippuu Turkin edistymisestä 
useilla aloilla. Politiikan alalla on jatkettava kansanvaltaistumiskehitystä. Kreikan 
ja Turkin suhteiden olisi parannuttava ja kansainvälisen oikeuden periaatteita olisi 
noudatettava; lisäksi tarvitaan tehokasta ohjelmaa Turkin ihmisoikeusnormien 
saattamiseksi kansainvälisesti hyväksytyille tasoille. Ihmisoikeuksia ja oikeus­
valtion periaatteita on kunnioitettava erityisesti terrorismin torjunnassa ja 
etsittäessä rauhanomaista ratkaisua ongelmaan, joka Turkilla on kaakossa, jossa 
yhä vallitsee hätätila. Lisäksi Turkin olisi aktiivisesti osaltaan edistettävä 
oikeudenmukaisen ja kestävän ratkaisun löytämistä Kyproksen ongelmaan asiaa 
koskevien YK:n päätöslauselmien mukaisesti. 
25. Turkin yksityisen sektorin merkittävästä dynaamisuudesta huolimatta tarvitaan 
talousuudistusta sekä julkisen rahoituksen, hintojen ja rahapolitiikan vakautta 
edistävää politiikkaa kestävään talouskasvuun ja työllisyyden parantamiseen 
pyrittäessä. Valtion sektorilla ja maataloudessa tarvitaan jatkuvaa uudistusta, ja 
maan fyysisen ja sosiaaliss^i infrastruktuurin mukauttaminen aiheuttaa suuria 
rahoituksellisia ja hallinnollisia haasteita. 
26, Näillä aloilla tapahtuvien parannusten myötä EU ja Turkki voivat edellä 
ehdotettujen aloitteiden avulla saavuttaa syvemmän yhdentymisen kaikkien 
kansalaistensa eduksi kehittämällä edelleen assosiaatiosopimuksella ja tuUiliitolla 
luotuja yhteyksiä. Tämä lisää vakautta, turvallisuutta ja hyvinvointia EU:ssa ja 
Turkissa ja auttaa Turkkia toteuttamaan eurooppalaisen kutsumuksensa. 
27. Neuvostoa pyydetään hyväksymään tässä tiedonannossa esitetyt suuntaviivat. 
-9 
Rahoitusselvitys 
« Ei sovellettavissa toistaiseksi. 
o Tämän tiedonannon suosituksiin perustuvat aloitteet rahoitetaan komission nykyisin 
rahoitusvälinein, erityisesti tulliliiton ja MEDA-ohjelman tueksi suunnitellusta 
Turkille annettavasta erityisestä rahoitusavusta. 
10 
Ehdotuksen vaikutukset pieniäsi ja keskisuuriin yrityksiin 
Ehdotuksilla on myönteistä merkitystä pk-yrityksille erityisesti seuraavista syistä: 
© ne edistävät pk-yritysten osallistumista yhteydenpitoon j a yhteistyöhön 
• ne edistävät pk-yritysten yhteyksiä ja molemminpuolista tietojen vaihtoa. 
11 
ISSN 1024-4492 
KOM(97) 394 lopullinen 
ASIAKIRJAT 
FI il 
Luettelonumero : CB-CO-97-402-FI-C 
ISBN 92-78-23485-0 
Euroopan yhteisöjen virallisten julkaisujen toimisto 
L-2985 Luxemburg 
IL